CELEX: 62009TN0083
Language: lv
Date: 2009-02-20 00:00:00
Title: Lieta T-83/09: Prasība, kas celta 2009. gada 20. februārī – Chalk/ITSB – Reformed Spirits Company Holdings ( CRAIC )

18.4.2009   
            
            
               LV
            
            
               Eiropas Savienības Oficiālais Vēstnesis
            
            
               C 90/35
            
         Prasība, kas celta 2009. gada 20. februārī – Chalk/ITSB – Reformed Spirits Company Holdings (“CRAIC”)
   (Lieta T-83/09)
   2009/C 90/54
   Valoda, kādā sagatavots prasības pieteikums – angļu
   
      Lietas dalībnieki
   
   
      Prasītājs: David Chalk, Canterbury (Apvienotā Karaliste) (pārstāvji – C. Balme, W. James un M. Gilbert, Solicitors, un S. Malynicz, Barrister)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi)
   
      Otra procesa Apelāciju padomē dalībniece: Reformed Spirits Compoany Holdings Ltd, St Helier (Jersey)
   
      Prasītāja prasījumi:
   
   
               —
            
            
               atcelt Iekšējā tirgus saskaņošanas biroja (preču zīmes, paraugi un modeļi) Apelāciju otrās padomes 2008. gada 13. novembra lēmumu lietā R 1888/2007-2;
            
         
               —
            
            
               izslēgt otru procesa Apelāciju padomē dalībnieci no ITSB reģistra un atļaut reģistrēt prasītāju kā Kopienas preču zīmes Nr. 2 245 306 īpašnieku atbilstoši cesijai, ar kuru Arthur Crack Limited šīs tiesības 2006. gada 21. janvārī nodeva prasītājam;
               pakārtoti, nodot lietu atpakaļ izskatīšanai ITSB Apelāciju padomē, ņemot vērā Tiesas konstatēto;
            
         
               —
            
            
               piespriest ITSB, un – ciktāl tā būtu iesaistījusies šajā tiesvedībā – otrai procesa ITSB Apelāciju padomē dalībniecei atlīdzināt tiesāšanās izdevumus, tostarp tiesāšanās izdevumus, kas radušies šajā tiesvedībā un tiesvedībā Apelāciju padomē.
            
         
      Pamati un galvenie argumenti
   
   
      Reģistrētā Kopienas preču zīme, kas ir priekšmets lūgumam anulēt nodošanas reģistrāciju: vārdiska preču zīme “CRAIC” attiecībā uz precēm, kas ietilpst 25., 32. un 33. klasē
   
      Kopienas preču zīmes īpašniece: otra procesa Apelāciju padomē dalībniece
   
      Lietas dalībnieks, kas prasa anulēt nodošanas reģistrāciju: prasītājs
   
      Pārbaudītāja lēmums: atteikums anulēt lēmumu par nodošanas reģistrāciju
   
      Apelāciju padomes lēmums: noraidīt apelācijas sūdzību
   
      Izvirzītie pamati:
   Pirmkārt, Padomes Regulas Nr. 40/94 16. panta 1. punkta pārkāpums, jo Apelāciju padome neesot ņēmusi vērā un piemērojusi dalībvalstu valsts tiesību aktus (šajā gadījumā – Apvienotās Karalistes tiesību aktus), pieņemot lēmumu, kas pamatots ar Kopienas preču zīmes nodošanu;
   otrkārt, Komisijas Regulas Nr. 2868/95 (1) 31. noteikuma pārkāpums, jo Apelāciju padome neesot apsvērusi tai iesniegto dokumentu likumību un iespaidu, ja pēc tam apstrīdēts šo dokumentu juridiskais spēks;
   treškārt, Padomes Regulas Nr. 40/94 77. panta a) apakšpunkta pārkāpums, jo Apelāciju padome neesot ņēmusi vērā iepriekšējos ITSB lēmumus, ievērojot tam iesniegtos papildu apstākļus un pierādījumus;
   ceturtkārt, Padomes Regulas Nr. 40/94 23. panta pārkāpums, jo Apelāciju padome kļūdaini noraidījusi prasītāja lūgumu reģistrēt Kopienas preču zīmi Nr. 2 245 306;
   visbeidzot, Apelāciju padome esot kļūdaini atteikusies anulēt lēmumu, ar kuru ITSB ir reģistrējis otru procesa Apelāciju padomē dalībnieci kā īpašnieku Kopienas preču zīmei Nr. 2 245 306, kā arī kurā ITSB nolēmis, ka Padomes Regula Nr. 40/94 un Komisijas Regula Nr. 2868/95 neļauj ITSB reģistrēt prasītāju kā Kopienas preču zīmes Nr. 2 245 306 reģistrēto īpašnieku.
   
      (1)  Komisijas 1995. gada 13. decembra Regula (EK) Nr. 2868/95, ar ko īsteno Padomes Regulu (EK) Nr. 40/94 par Kopienas preču zīmi (OV L 303, 1. lpp.).